及後喺大航海時代嗰陣，歐洲人大舉噉四周圍探索同做生意，出現咗世上第一間證券交易所－一般認為，史上第一間證券交易所係由荷蘭東印度公司喺1602年嗰時成立嘅阿姆斯特丹證券交易所，當時荷蘭東印度公司開始賣自己嘅股份，係史上第一間賣自己股份嘅公司，正式開展咗好似現代金融投資噉嘅活動。